Долбоор

Кыргыз Республикасынын Өкмөтүнүн

токтому

2017-2037-жылдарга мамлекеттик башкаруу секторунда Коомдук сектор үчүн финансылык отчеттуулуктун эл аралык стандарттарын киргизүү стратегиясын бекитүү тууралуу

Кыргыз Республикасынын мамлекеттик башкаруу секторунда бухгалтердик эсеп жана отчеттуулукту андан ары реформалоо максатында, Кыргыз Республикасынын “Бухгалтердик эсеп жөнүндө” Мыйзамынын 6-беренесин жетекчиликке алып, “Кыргыз Республикасынын Өкмөтү жөнүндө” Кыргыз Республикасынын конституциялык Мыйзамынын 10 жана 17-беренелерине ылайык, Кыргыз Республикасынын Өкмөтү токтом кылат:

1. 2017-2037-жылдарга мамлекеттик башкаруу секторунда Коомдук сектор үчүн финансылык отчеттуулуктун эл аралык стандарттарын киргизүү стратегиясы (мындан ары-Стратегия) тиркемеге ылайык бекитилсин.

2. Кыргыз Республикасынын Финансы министрлиги:

- Стратегияны ишке ашыруу боюнча Иш планын белгиленген тартипте иштеп чыксын жана бекитсин (мындан ары-Иш планы);

- жыл сайын, Кыргыз Республикасынын Өкмөтүнө отчеттук мезгилден кийинки 20 числодон кеч эмес, Иш планды ишке ашыруунун жүрүшү жөнүндө отчет берсин.

3. Стратегияны ишке ашырууга тартылган Кыргыз Республикасынын министрликтери, мамлекеттик комиттери жана административдик ведомстволору, квартал сайын, отчеттук мезгилден кийинки айдын 15 числосунан кеч эмес, Кыргыз Республикасынын Финансы министрлигине Иш планды аткаруунун жүрүшү жөнүндө маалыматты беришсин.

4. Бул токтомдун аткарылышын контролдоо Кыргыз Республикасынын Өкмөтүнүн Аппаратынын финансы жана кредиттик саясат бөлүмүнө жүктөлсүн.

5. Бул токтом расмий жарыяланган күндөн он беш күн өткөндөн кийин күчүнө кирет.

**Кыргыз Республикасынын**

**Премьер-министри С.Дж. Исаков**

КР Финансы министри Касымалиев А. А. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_«\_\_\_\_» \_\_\_\_\_\_\_\_\_\_\_\_\_\_2017-ж.

Укуктук колдоо башкармалыгынын начальниги Календеров У.И.\_\_\_\_\_\_\_\_\_\_\_\_\_\_\_ «\_\_\_\_» \_\_\_\_\_\_\_\_\_2017-ж.